Մանուել Ալվարես Բրավո

Մանուել Ալվարես Բրավո (, ), մեքսիկացի լուսանկարիչ։ Թինա Մոդոտտիի, Ֆրիդա Կալոյի, Դիեգո Ռիվերայի և կնոջ՝ Լոլա Ալվարես Բրավոյի հետ միասին Մեքսիկայում հետհեղափոխական վերածննդի առանցքային գործիչ։

Կենսագրություն և կարիերա 
Մանուել Ալվարես Բրավոն ծնվել է 1902 թվականի փետրվարի 4-ին Մեքսիկայի մայրաքաղաք Մեխիկոյում։ Պապը լուսանկարիչ էր, հայրը՝ ուսուցիչ, ով հետաքրքրվում էր գրականությամբ, գեղանկարչությամբ և լուսանկարչությամբ։

Գեղարվեստ և երաժշտություն սկսել է ուսումնասիրել Մեխիկոյում՝ Սան Կառլոս ակադեմիայում։ Մանուել Ալվարեսը միշտ նշել է, որ ինքնակրթությունն է ամենակարևորը իր կյանքում։ 1923 թվականին Բրավոն ծանոթանում է Գերմանիայից արտագաղթած լուսանկարիչ Հուգո Բրեմեի հետ, ում հետաքրքրեց Մանուելի ֆոտոարվեստը և դրդեց նրան գնել առաջին լուսանկարչական ապարատը։ Արդեն 1925 թվականին Մանուել Ալվարես Բրավոն մրցանակ է ստանում լուսանկարչության ոլորտում Օախակա դե Խուարեսում։

Նույն թվականին ամուսնանում է Դոլորես Մարտինես դե Անդայի հետ, ով ապագայում դարձավ հայտնի լուսանկարչուհի Լոլա Ալվարես Բրավո անվամբ (1907-1993): Նրանց ընտանիքը մտերիմ էր հայտնի շատ արվեստագետների հետ՝ Թինա Մոդոտտի, Դիեգո Ռիվերա, Ֆրիդա Կալո։

1932 թվականին տեղի ունեցավ Մանուել Ալվարես Բրավոյի առաջին անհատական ցուցահանդեսը։

Ծանոթացել է ֆրանսիացի ականավոր գրող, սյուրռեալիզմի հիմնադիր Անդրե Բրետոնի հետ, ում հետ ցուցադրել է լուսանկարներ սյուրռեալիստական ոճով արված։

Մանուել Ալվարես Բրավոն իր մահկանացուն կնքել է 2002 թվականի հոկտեմբերի 19-ին Մեխիկոյում՝ 100 տարեկան հասակում։

Արվեստ 
Արվեստի քննադատները Մանուել Ալվարես Բրավոյի ոճը նմանեցնում են Կլարենս Ջոն Լաֆլինի և Էդվարդ Ուեսթոնի գեղարվեստական ոճերին։ Լուսանկարիչ Մանուել Ալվարեսը մեքսիկացի ականավոր լուսանկարչուհի Գրասիելա Իտուրբիդեի ուսուցիչն է։

Աշխատանքներ կինեմատոգրաֆիայում 
1940-ական թվականներին Մանուել Ալվարես Բրավոն աշխատել է կինոյում՝ համագործակցելով մի շարք կինոգործիչների հետ. այդ թվում՝ Սերգեյ Էյզենշտեյն (Կեցցե՛ Մեքսիկան), Լուիս Բունյուել (Նազարին), Ջոն Ֆորդ։ Որպես ռեժիսոր մի շարք կարճամետրաժ կինոնկրաներ է նկարահանել։

Ալբոմներ և կատալոգներ 
 Manuel Alvarez Bravo: photographs from the J. Paul Getty Museum. Los Angeles: J. Paul Getty Museum, 2001
 Manuel Alvarez Bravo: Polaroids. Mexico: Editorial RM, 2005
 Manuel Alvarez Bravo: the eyes in his eyes = ojos en los ojos. Santa Monica: RoseGallery; Bergamot Station Arts Center, 2007

Ծանոթագրություններ

Գրականություն 
 Poniatowska E. Manuel Alvarez Bravo: el artista, su obra, sus tiempos. México : Banco Nacional de México, 1991
 Kismaric S. Manuel Alvarez Bravo. New York: Museum of Modern Art, 1997
 Manuel Alvarez Bravo : cien años, cien días. Mexico: Consejo Nacional para la Cultura y las Artes; Instituto Nacional de Bellas Artes; Fundación Televisa; Fomento Cultural Banamex; Madrid: Turner Publicaciones, 2001
 Hopkinson A. Manuel Alvarez Bravo. Paris: Phaïdon, 2002
 Manuel Alvarez Bravo: photopoetry. San Francisco: Chronicle Books, 2008

Արտաքին հղումներ 
 Պաշտոնական կայք
 Աշխատանքներն աշխարհի թանգարաններում
 Master of Photography
 World Wide Arts Resources 
 Manuel Álvarez Bravo collection at the Israel Museum. Retrieved September 2016
 Photographs: Manuel Alvarez Bravo's Poetic Eye , video, Գեթիի թանգարան

Մեքսիկացի լուսանկարիչներ
Մեքսիկացի ռեժիսորներ
Մեքսիկացի կինոռեժիսորներ